**Anna CASTILLO Ferré** (Barcelono, 9a de oktobro 1993) estas hispana aktorino kiu atingis popularecon pro sia ludado en la filmo *El olivo* (Icíar Bollaín, 2016), pro kio ŝi ricevis la Goya-premion al la plej bona novula katorino, kaj kiel protagonisto de la muzikalo *La llamada* (2013-2016), kiu poste iĝis filmo, pro kiu ŝi estis nomumita al Goya kiel plej bona duaranga aktorino. Poste ŝi ricevis tiun nomumon pro sia ludado en *Viaje al cuarto de una madre* (2018) kaj kiel plej bona protagonista aktorino pro la filmo *Girasoles silvestres* (2022).

Biografio kaj kariero
---------------------

Anna Castillo en la Premioj Goya en 2019.
Ŝi ekkarieris kiel kantistino kaj dancistino. En 2010 ŝi estis protagonisto de la filmo *Blog*, bazita sur realaĵoj, kiu rakontas la historion de sep adoleskulinoj kiuj gravediĝas samtempe. En 2011 ŝi aliĝis al la kvina kaj lasta sezono de la komedia telvida serio de Antena 3 nome *Doctor Mateo*, en kiu ŝi ludis la rolon de Sara.​ En 2012 premieris ŝia filmo *Promoción fantasma*, kun Andrea Duro kaj Àlex Maruny, inter aliaj.

En 2013 ŝi aliĝis al la aktoraro de la televida serio posttagmeza *Amar es para siempre* de Antena 3, en kiu ŝi ludis la rolon de Dorita ekde la unua ĝis la tria sezono, krom kelkaj epizodoj en la kvina. Samjare ŝi ludis en la muzikalo *La llamada* de Javier Ambrossi kaj Javier Calvo, en kiu ŝi ludis la rolon de Susana Romero ekde 2013 ĝis julio 2016 kun Macarena García kaj Claudia Traisac, inter aliaj.

En 2016 ŝi estis protagonisto de la filmo *El olivo* (La olivarbo), de Icíar Bollaín, kun Pep Ambròs kaj Javier Gutiérrez, kiu estis antaŭkandidata al Oskar-premio kaj havigis al ŝi unuan primera nomumon por la Goya-premioj, tiuokaze kiel plej bona novula aktorino, kion ŝi finfine ricevis. Ŝi partoprenis ankaŭ en epizodoj de la televida serio *El Ministerio del Tiempo* kaj en la serio de Movistar+ Web *Therapy*.​

En septembro 2017 premieris la filmo *La llamada*, nome adaptaĵo al kino de la teatra muzikalo de Javier Ambrossi kaj Javier Calvo pro kiu ŝi estis nomumita por dua sisekva fojo al Goya-premio, tiam en la kategorio de plej bona duaranga aktorino, kun sia kolegino Belén Cuesta.​ Samjare ŝi partoprenis en la filmo *Oro* reĝisorita de Agustín Díaz Yanes kaj bazita sur rakonto de Arturo Pérez Reverte, en kiu ŝi ludis duarangan rolon.​ Krome ŝi formis parton de la unua verko de la reĝisorino Celia Rico Clavellino *Viaje al cuarto de una madre* kun Lola Dueñas, per kiu rolo ŝi ricevis la Premion Feroz al plej bona duaranga aktorino.​ Monatojn poste, ŝi aperis en la televida serio *Estoy vivo*, polica trilero kiun ŝi protagonistis kun Javier Gutiérrez kaj Alejo Sauras.

En 2021 premieris tri ŝiaj filmoj: *Donde caben dos*, komedio reĝisorita de Paco Caballero en kiu multaj historioj interplektiĝas; *La vida era eso*, dramo protagonistigita kun Petra Martínez; kaj *Mediterráneo*, pri rifuĝintoj kiuj trairas maron ĉe Lesbos.​

Filmoj
------

| Jaro | Titolo | Rolulo | Reĝisoro |
| --- | --- | --- | --- |
| 2010 | *Blog* | Bea | Elena Trapé |
| 2012 | *Promoción fantasma* | Ángela Pérez Blanco | Javier Ruiz Caldera |
| 2015 | *Fuera de foco* | Sara | Esteban Ciudad kaj José Manuel Montes |
| 2016 | *El olivo* | Alma Cucala | Icíar Bollaín |
| 2017 | *Oro* | La Parda | Agustín Díaz Yanes |
| *La llamada* | Susana Romero | Javier Calvo kaj Javier Ambrossi |
| 2018 | *Viaje al cuarto de una madre* | Leonor Hernández | Celia Rico Clavellino |
| 2020 | *Adú* | Sandra | Salvador Calvo |
| 2021 | *Donde caben dos* | Clara | Paco Caballero |
| *La vida era eso* | Verónica | David Martín de los Santos |
| *Mediterráneo* | Esther Camps | Marcel Barrena |
| 2022 | *Historias para no contar* | Laura | Cesc Gay |
| *Girasoles silvestres* | Julia | Jaime Rosales |
| 2023 | *El fantástico caso del Golem* | María Pons | Juan González kaj Nando Martínez |
| *Nowhere* | Mía | Albert Pintó |
| *No voy a pedirle a nadie que me crea* | Laia Carbonell | Fernando Frías de la Parra |
|

Eksteraj ligiloj
----------------

* Kategorio Anna Castillo en la Vikimedia Komunejo (Multrimedaj datumoj)

* en imdb
* oficiala retejo
* oficiala retejo de *Blog* Arkivigite je 2011-12-09 per la retarkivo Wayback Machine (el Retarkivo 20111209185257)
* Anna Castillo en Twitter
* Anna Castillo en Instagram

  

* *En tiu ĉi artikolo estas uzita traduko de teksto el la artikolo Anna Castillo en la hispana Vikipedio.*


|  |  |
| --- | --- |
| Bibliotekoj | * PeEnEo: 845645
* GND: 1074253124
* LCCN: no2018022791
* VIAF: 222103491
* ISNI: 0000000360868138
* SUDOC: 196737230
* BNF: 16740063x
* BIBSYS: 1656996720285
* BNE: XX5163348
 |